ถอดรหัสความสำเร็จ ในการเลือกพรีเซนเตอร์ ของ vivo
การสร้างสมาร์ตโฟนให้มีเทคโนโลยีที่ล้ำหน้า พร้อมกับราคาที่จับต้องได้ แน่นอนว่าคือกลยุทธ์สำคัญในการดึงดูดใจลูกค้า แต่นอกจากเรื่องเทคโนโลยีแล้ว อีกเรื่องที่ช่วยให้แบรนด์เข้าไปนั่งอยู่ในใจของลูกค้าก็คือ เรื่องการตลาด   ที่น่าสนใจก็คือ ไม่ว่าโลกจะเปลี่ยนผ่านจาก “ยุคแอนะล็อก” ไปสู่ “ยุคดิจิทัล”  กลยุทธ์การตลาดแบบใช้ “พรีเซนเตอร์” ยังคงเป็นไม้เด็ดสำคัญสำหรับหลายแบรนด์  หนึ่งในแบรนด์ที่ใช้กลยุทธ์นี้มาตลอดก็คือ แบรนด์สมาร์ตโฟนระดับโลกอย่าง vivo 
25 ม.ค. 2565

vivo x ลงทุนแมน 
การสร้างสมาร์ตโฟนให้มีเทคโนโลยีที่ล้ำหน้า พร้อมกับราคาที่จับต้องได้ แน่นอนว่าคือกลยุทธ์สำคัญในการดึงดูดใจลูกค้า แต่นอกจากเรื่องเทคโนโลยีแล้ว อีกเรื่องที่ช่วยให้แบรนด์เข้าไปนั่งอยู่ในใจของลูกค้าก็คือ เรื่องการตลาด
ที่น่าสนใจก็คือ ไม่ว่าโลกจะเปลี่ยนผ่านจาก “ยุคแอนะล็อก” ไปสู่ “ยุคดิจิทัล” 
กลยุทธ์การตลาดแบบใช้ “พรีเซนเตอร์” ยังคงเป็นไม้เด็ดสำคัญสำหรับหลายแบรนด์
หนึ่งในแบรนด์ที่ใช้กลยุทธ์นี้มาตลอดก็คือ แบรนด์สมาร์ตโฟนระดับโลกอย่าง vivo
ใครที่ออกมาเดินบนท้องถนน ขับรถ หรือนั่ง BTS 
ล้วนต้องเคยเห็นป้ายบิลบอร์ด ป้ายโฆษณา vivo พร้อมทั้งเหล่าพรีเซนเตอร์คนดังที่เราคุ้นหน้าคุ้นตา 
ปฏิเสธไม่ได้ว่า กลยุทธ์นี้ทำให้ vivo สร้าง Awareness หรือสร้างการจดจำแบรนด์ได้สูงมาก
ความสำเร็จของการสร้างแบรนด์โดยใช้พรีเซนเตอร์นี้ ยังสะท้อนผ่านตัวเลขต่าง ๆ 
อย่างในไตรมาสที่ 2 ปี 2564 vivo ครองส่วนแบ่งยอดจัดส่งสมาร์ตโฟน 5G ได้มากถึง 1 ใน 5
หรือคิดเป็น 20% ของยอดจัดส่งทั้งหมดในเอเชียแปซิฟิก 
แถมยังมีอัตราการเติบโต สูงถึง 215% ต่อปี 
(ข้อมูลจาก Strategy Analytics)
เบื้องหลังแนวคิดของการใช้พรีเซนเตอร์ของ vivo คืออะไร ?
ลงทุนแมนจะเล่าให้ฟัง..
การมีพรีเซนเตอร์แบรนด์เป็นคนดัง ๆ ที่มีอิทธิพล ถือเป็นหนึ่งกลยุทธ์การตลาด ที่สามารถดึงดูดความสนใจของแบรนด์ได้ และยังช่วยให้แบรนด์สามารถสร้างกิจกรรมต่าง ๆ เพื่อส่งเสริมการขายได้เพิ่มมากขึ้น
เช่น จัด Meet & Greet หรือ Live เพื่อให้ลูกค้าได้ร่วมสนุกกับแบรนด์ และใกล้ชิดกับพรีเซนเตอร์
แต่การใช้พรีเซนเตอร์ไม่ใช่แค่จะเลือกใครก็ได้ที่มีชื่อเสียง แต่ต้องสะท้อนภาพลักษณ์ของแบรนด์ได้อย่างแท้จริง เพราะปัจจุบันภาพลักษณ์ของสินค้า ดูจะผูกติดกับพรีเซนเตอร์มากขึ้นกว่าสมัยก่อน ทั้งภาพโปรโมต กิจกรรมหลังการขาย การออกงานอีเวนต์
อีกทั้งพรีเซนเตอร์ในปัจจุบัน ก็มีความใกล้ชิดกับกลุ่มลูกค้าได้มากขึ้น 
เพราะเหล่าดาราอินฟลูเอนเซอร์ล้วนแล้วแต่มีโซเชียลมีเดียเป็นของตัวเอง ทำให้สามารถเชื่อมต่อกับกลุ่มลูกค้าและแฟนคลับได้ง่ายขึ้น 
ซึ่งต่างจากยุคก่อนตรงที่ลูกค้าจะเห็นความเคลื่อนไหวของดาราผ่านช่องทางทีวีเท่านั้น
ดังนั้น ยิ่งพรีเซนเตอร์มีภาพลักษณ์ที่ดี มีแฟนคลับอย่างเหนียวแน่น ก็ยิ่งเป็นการช่วยโปรโมตสินค้าให้กับแบรนด์ได้ดียิ่งขึ้น
พูดง่าย ๆ ว่า หากแบรนด์เลือกพรีเซนเตอร์ดี การตลาดก็มีชัยไปกว่าครึ่ง
แล้วที่ผ่านมา vivo เลือกพรีเซนเตอร์เป็นใครบ้าง ?
ในประเทศจีน vivo เลือกให้ ลิซ่า BLACKPINK ไอดอลสาวมากความสามารถชาวไทย, แจ็กสัน หวัง นักร้องหนุ่มศิลปินบอยแบนด์วง GOT7, หลิว ฮ่าวหรัน นักแสดงหนุ่มชาวจีนเจ้าของรางวัลคุณภาพ และ ช่าย สวี่คุน ไอดอลหนุ่มที่เดบิวต์จากรายการ Idol Producer มาเป็นพรีเซนเตอร์สมาร์ตโฟน S Series
เพราะศิลปินและนักแสดงทั้งหมดนี้ล้วนมีแครักเตอร์ มีความทรงอิทธิพล และสามารถตอบโจทย์ภาพลักษณ์ของแบรนด์ ที่ต้องการให้เข้าถึงกลุ่มวัยรุ่นมากยิ่งขึ้น
สำหรับในประเทศไทย ทาง vivo ได้จับกระแสของนักแสดงวัยรุ่นหน้าใหม่จากซีรีส์ ที่ได้รับความนิยมในช่วง 2-3 ปีที่ผ่านมา ซึ่งหนึ่งในนักแสดงซีรีส์ชื่อดังนั้นก็คือ “วิน-เมธวิน”
โดย วิน-เมธวิน ได้ถูกรับเลือกให้มาเป็นพรีเซนเตอร์ของสมาร์ตโฟน vivo V Series ในประเทศไทย และก็ได้รับผลตอบรับจาก vivo fans และแฟนคลับของหนุ่มวินอย่างล้นหลาม
ทาง vivo มองว่า การเลือกใช้พรีเซนเตอร์ระดับท็อป ๆ 
แน่นอนว่า ย่อมได้รับความสนใจจากสาธารณะ และทุกครั้งที่มีงานเปิดตัวสมาร์ตโฟนรุ่นใหม่ หรือการโพสต์โปรโมตสินค้าผ่านช่องทางโซเชียลมีเดียต่าง ๆ 
ก็จะกลายเป็นที่พูดถึง และอาจจะนำไปสู่การขึ้นเทรนด์อันดับต้น ๆ บนโลกออนไลน์
นอกจากการเลือก “พรีเซนเตอร์” ที่ตอบโจทย์กลุ่มเป้าหมายของแบรนด์แล้ว 
การเลือก “ช่องทาง” หรือสถานที่ในการสื่อสารกับผู้บริโภค ก็สำคัญเช่นกัน
vivo เลือกพื้นที่ติดตั้งสื่อโฆษณา Out of Home หรือก็คือ ในสถานที่ที่มีกลุ่มเป้าหมายอยู่อย่างชัดเจน 
เช่น หน้า CentralWorld ลานพาร์คพารากอน, BTS เช่น ศาลาแดง ช่องนนทรี อโศก พร้อมพงษ์ 
ซึ่งเป็นหนึ่งในสถานที่ที่มีวัยรุ่น และกลุ่มคนทำงานสัญจรไปมา ทำให้มีกลุ่มเป้าหมายจำนวนมากเห็นและจดจำแบรนด์ได้
อ่านมาถึงตรงนี้ จะเห็นได้ว่า แม้กลยุทธ์การตลาดที่ใช้พรีเซนเตอร์ จะดูเป็นเรื่องที่คลาสสิกมายาวนาน 
แต่ก็ต้องยอมรับว่า ยังคงเป็นหนึ่งเครื่องมือที่ทำให้แบรนด์ประสบความสำเร็จ ในเรื่องของการทำการตลาด
สุดท้ายแล้ว หากเลือกพรีเซนเตอร์ที่มีภาพลักษณ์ในเชิงบวก เหมาะสมกับแบรนด์ เหมาะสมกับกลุ่มเป้าหมาย และเลือกช่องทางการสื่อสารที่สร้างอิมแพ็กมากที่สุด
ก็จะนำพาให้แบรนด์ไปสู่สายตาของกลุ่มเป้าหมาย และสร้างการจดจำได้มาก 
เหมือนกับ vivo หนึ่งในแบรนด์สมาร์ตโฟน ที่อยู่ในการจดจำของคนได้อย่างมากมาย นั่นเอง..
References:
-
-เอกสารประชาสัมพันธ์ของบริษัท vivo